Krusts

Krusts ir ģeometriska figūra, kas sastāv no divām līnijām (vai citām vienkāršām figūrām, piemēram, taisnstūriem), kas viena otru šķērso (parasti 90° leņķī). Vismaz vienai no krustu veidojošām līnijām jādalās uz pusēm un tās parasti novietotas vertikāli vai horizontāli. Ir pazīstami arī daudzi citi krusta varianti. Krusts ir ļoti sens simbols, tas izmantots daudzās reliģijās. Mūsdienās krusts tiek uzskatīts par kristietības simbolu, jo Jēzus Kristus, saskaņā ar Jaunajā Derībā un pirmo gadsimtu romiešu un grieķu vēsturnieku rakstīto, tika sists krustā.

 Vārda izcelsme latviešu valodā 
Vārds "krusts", visticamāk, ienācis latviešu valodā no senaugšvācu valodas (Christ — 'Kristus') caur senkrievu valodu. Vēl mūsdienās dažās izloksnēs un dialektos (piemēram, latgaliešu valodā) krustu sauc par kristu. Burts u vārdā varētu būt ienācis, krists kontaminējoties ar latīņu vārdu crux — 'krusts'. Tā kā Latvijas iedzīvotāji iepazinās ar kristietību ne vien no austrumiem ar slāvu starpniecību, bet arī no rietumiem, krusta nosaukums Latvijas rietumdaļā varētu būt veidojies senskandināvu valodas ietekmē (kross — 'krusts'). Forma krists radusies pirms 12. gadsimta, bet krusts pirmo reizi minēts 16. gadsimta tekstos.Konstantīns Karulis. Latviešu etimoloģijas vārdnīca. I sējums. R:, Avots, 1992, 430.—431. lpp.

 Dažādi krusta simbola veidi 
 Attēls  Nosaukums  Apraksts30px Grieķu krustsVisvienkāršākais vienādstaru krusts.30px Andreja krustsVienkāršs vienādstaru krusts burta "x" formā.30px Kristiešu krustsKrusts ar pagarinātu apakšējo staru, saukts arī par latīņu krustu. Kristietības pamatsimbols. Ģenealoģijā lieto miršanas apzīmēšanai.30px CilpaskrustsPazīstams arī kā ēģiptiešu krusts (anks). Senajā Ēģiptē bijis dzīvības un auglības simbols. 30px Basku krusts Četras svastikas formā izliektas lapiņas. Basku Zemē pazīstamas divas krusta formas — pa un pret pulksteņa rādītāja virzienam rotējošas.30px Koptu anksKoptu izmantots cilpaskrusta variants.30px Oriģinālais koptu krusts30px Koptu krustsKrusts, kam diagonālēs novietoti T veida simboli, kas apzīmē Jēzus Kristus krustā sišanai lietotās naglas.30px Jaunais koptu krustsIzmanto koptu katoliskā baznīca un ortodoksālā baznīca Aleksandrijā.30px Saules krustsAplī ievilkts vienādstaru krusts. Pazīstams arī kā Saules simbols. Lietots jau kopš neolīta.30px Oksitāniešu krustsSaukts arī par Tulūzas krustu vai kataru krustu.  Lietuviešu krustsDivkāršs krusts ar vienādiem šķērskokiem.30px Pāvesta krustsLatīņu krusts ar trim šķērskokiem, simbolizē pāvesta trejādo uzdevumu.30px Lotaringiešu krustsSaukts arī par patriarha krustu vai arhibīskapa krustu. Grieķu pareizticīgo baznīcas simbols.30px Pareizticīgo krustsVisvairāk izmanto Krievijas un Serbijas pareizticīgo baznīcas. Augšējais mazais šķērskoks simbolizē plāksnīti, uz kuras bijis rakstīts "Jēzus no Nācaretes, jūdu ķēniņš", bet apakšējais slīpais šķērskoks — Kristus kāju atbalstu.30px Ķeltu krustsPazīstams arī vienādstaru variants.30px Svētā Pētera krustsSaukts arī par apgriezto krustu. Apustulis Pēteris miris mocekļa nāvē, piesists pie krusta ar galvu uz leju, tādēļ šis ir Pētera simbols. Mūsdienās asociējas ar sātanismu.30px Tau krustsT veida krusts. Pazīstams arī kā Svētā Antonija krusts vai ēģiptiešu krusts. Asīzes Franciska simbols.30px SvastikaUgunskrusts, kāškrusts vai Pērkona krusts ir ļoti sena, no neolīta laikiem pazīstama zīme. Tas ir krusts ar taisnā leņķī noliektiem stariem, var "griezties" pulksteņa rādītāja virzienā vai pretēji tam. Mūsdienās vairāk asociējas ar fašismu un nacistisko Vāciju.30px Templiešu krustsTempliešu ordeņa zīme.30px Maltas krustsMaltas ordeņa zīme.30px Krustu krustsMāras zīme — krusts ar mazākiem krustiem staru galos.30pxMaķedonijas krusts

 Atsauces 

Kategorija:Simboli
Kategorija:Kristietība